"Antud pinna tellimisega kaasneb tasuta PR artikkel…"  "…reklaampind ja lisaks neutraalne artikkel lehe sees koostöös teie eksperdiga …"  Väitsin ühele oma PR kliendile hiljuti, et ajalehtedes artiklit osta ei saa. Ta vaatas mind kui segast, kuid kuna meil hetkel midagi käsil ei olnud, siis ei vallandanud. Need alguses ära toodud tsitaadid pärinevad viimastel nädalatel tehtud reklaamipakkumistest, mis pärit  kahest Eestis suurimast päevalehest. Teenus, mis veel mõni kuu tagasi oli niššiajakirjade nagu Ärielu, Diivan jms ning venekeelse ajakirjanduse pärusmaa, on jõudnud peavoolumeediasse. Mainitud artiklid ilmuksid (või ilmuvad, te ju ei tea kas ma pakkumise vastu võtsin), lähikuudel ja seal ei oleks vähimatki vihjet juures, et tegu võib olla reklaamtekstiga.